OzLabs/hebrew-wiki-articles huggingface dataset:
תאונת הרכבת בגאיסאל

תאונת הרכבת בגאיסאל הייתה תאונה שהתרחשה ב-2 באוגוסט 1999,<ref name="hindu"></ref> כאשר שתי רכבות שהובילו כ-2,500 בני אדם התנגשו בתחנה מרוחקת של גאיסאל, מערב בנגל, הודו. ההתנגשות הייתה במהירויות כה גבוהות עד שהרכבות התפוצצו עם הפגיעה,<ref name="blog"></ref> וכתוצאה מכך נהרגו לפחות 290 בני אדם.<ref name="stan"></ref>

== התאונה ==
התאונה התרחשה בסביבות השעה 01:45 ב-2אוגוסט 1999, כאשר רכבת מניו דלהי התנגשה ברכת אחרת בתחנת הרכבת גאיסאל. הרכבת שהגיעה מכיוון ניו דלהי עברה למסילה עליה הייתה הרכבת השנייה בגלל טעות איתות. אף עובד, לא ברכבת ולא לא ברכבת ולא במשרדו של מנהל האיתותים הבחין בטעות. גם הצוות בתחנות הביניים בין קישנגאנג' לגאיסאל לא הבחין בכך שהרכבת נמצאת במסלול הלא נכון. כתוצאה מכך, הרכבות התנגשו חזיתית.<ref></ref> כתוצאה מעוצמת הפיצוץ נוסעים משתי הרכבות עפו לתוך בניינים סמוכים.

== כשלים ==
שלוש מתוך ארבע המסילות לא פעלו בגלל עבודות במסילה. רק קו אחד היה בשימוש לטובת התנועה של 31 רכבות ביום. גם חלק מרכיבי ההשתלבות במסילה לא פעלו באופן תקין בגלל העבודות. אחד הרכיבים הוא ציוד חשמלי שבאמצעותו מנהל התחנה, ובעקבות כך נהג הרכבת, יכול לדעת שהמסילה שלפניו תפוסה. במקרה כזה הסימנור יישאר אדום ולא ניתן להפוך אותו לירוק אלא אם כן מנהל התחנה מאפשר זאת. ניתן לשנות את האיתות מחדר הממסר אשר ניתן לפתוח במשותף רק על ידי מנהל התחנה ומפקח האיתות. במצב כזה, יש להגדיר את השתלבות המסילה באופן ידני על ידי הליך "סיבוב", ידית הנמצאת בתחנות מסובבת ידנית בהוראת מנהל התחנה לקביעת ההשתלבות. התהליך עורך כ-30 דקות.

הגורם לאסון היה רשלנות שבוצעה על ידי עובדים מתחנת הרכבת Kishanganj, אשר הגדירו נקודות שילוב שגויות במסילה באופן ידני. נקודת המפגש של שתי רכבות הייתה בתחנת הרכבת גאיסאל (ליד Kishanganj) שם התנגשו שתי הרכבות.

עוזר מנהל תחנת Kishanganj הודה מאוחר יותר<ref name="express"></ref> ששלח את אחת הרכבות במסילה הלא נכונה, מה שגרם להתנגשות.

== מניין הרוגים ופצועים ==
מניין ההרוגים הרשמי שפורסם הוא 285 הרוגים ויותר מ-300 פצועים. עם זאת, גורמים לא רשמיים טענו כי המספרים גבוהים בהרבה. הדבר ייתכן מכיוון שאף על פי שהיו רק 72 מושבים בכל אחד משבעת הקרונות הכלליים שהיו מעורבים בתאונה, הם היו עמוסים בהרבה מעבר לכך. יתרה מכך, היו הרבה נוסעים ללא כרטיס שלא נכללו בספירה הרשמית. בגלל אופי ההתרסקות והשריפה, כמו גם המספר הגדול של אנשים ללא כרטיס שייתכן שהיו על הרכבות, לא ניתן היה לזהות את הגופות בנפרד.

שר הרכבות ניטיש קומאר התפטר בעקבות התאונה, הוא שר הרכבות השני בהיסטוריה של הודו שעשה זאת, אחרי לאל בהדור שסטרי.<ref name="mo"></ref>

== הערות שוליים ==

קטגוריה:אסיה: אסונות תחבורה
קטגוריה:אסיה: תאונות רכבת
קטגוריה:אסונות בהודו
קטגוריה:מערב בנגל
קטגוריה:1999
ארצ'יבלד דלזל

ארצ'יבלד דלזל (באנגלית: Archibald Dalzel; 23 באוקטובר 1740 – 1812), היה הרפתקן בריטי ששירת בין היתר כמושל חוף הזהב.

== ביוגרפיה==
ארצ'יבלד דלזל נולד בקירקלסטון שבסקוטלנד. הוא קיבל השכלה ברפואה והחל לשרת בצי. בשנת 1763 הוא עזב את השרות ונסע לאפריקה. בהיותו באפריקה הוא החל לעבוד כרופא ועסק בסחר עבדים להשלמת פרנסה. במשך מספר שנים היה מושל אחת המושבות בבנין.

בשנת 1770 ארצ'יבלד דלזל חזר לאנגליה ולאחר זמן קצר חזר למושבות בריטיות באפריקה. בשנת 1792 הוא מונה למושל מושבה בריטית בשטח של חוף הזהב. הוא כיהן בתפקיד במשך 6 שנים ומונה לכהונה נוספת בשנת 1800.

בשנת 1793 הוא פרסם ספר The history of Dahomy, an inland kingdom of Africa; comp. from authentic memoirs; with an introduction and notes. בספר זה הוא תיאר את המצב באזור על בסיס התרשמותו, בין היתר הוא טען שסחר בעבדים שחרר את הילידים מאירועי קורבן אדם.

== קישורים חיצוניים ==

* [https://biography.yourdictionary.com/archibald-dalzel ביוגרפיה]

קטגוריה:ציירים גרמנים
קטגוריה:ציירים אמריקאים
קטגוריה:מושלי מושבות בריטיות
קטגוריה:בריטים שנולדו ב-1740
קטגוריה:בריטים שנפטרו ב-1811
אמנת ניהול ומערכות

אמנת ניהול ומערכות בע"מ היא חברה ציבורית ישראלית העוסקת בייעוץ וניהול פרויקטים, לוגיסטיקה, מחשוב ותוכנה.

==היסטוריה==
החברה נוסדה בינואר 1986 על ידי אברהם אסף, שמואל בר אור ואילן שחם. בינואר 1994 הפכה החברה לחברה ציבורית ומניותיה נרשמו למסחר בבורסה לניירות ערך בתל אביב. כחברה ציבורית היו אסף ובר אור בעלי המניות הגדולים בה. באפריל 2024 רכש אסף את חלקו של בר אור (22.17%) תמורת 21.7 מיליון ש"ח, ובעקבות זאת החזיק כ-46% ממניות החברה.

יו"ר דירקטוריון החברה עד לפטירתו באפריל 2024 היה אברהם אסף, ומנכ"ל החברה הוא שמואל אלפסי.

==תחומי פעילות==
* ייעוץ, ניהול פרויקטים ולוגיסטיקה - תחום זה כולל את הפעילויות הבאות: מתן שירותי ניהול, ייעוץ וביצוע פרויקטים בהנדסת תעשייה וניהול, פיתוח ארגוני, מתן שרותי תיאום וניהול פרויקטים הנדסיים בבנייה, הפעלת מנהלות פרויקטים לנושאים ייעודיים ומתן שירותי מיקור חוץ למערכות לוגיסטיות ומנהליות. בתחום נכללות החברות הבנות הבאות:
** אמן ארגון ומדעי ניהול יועצים בע"מ: עוסקת בייעוץ בניהול פרויקטים מורכבים, בהפעלת מנהלות ובליווי ארגונים וחברות בשלבי התפתחות פעילותם, משלב התכנון ועד לשלב הביצוע, מתן שירותים למוצרים בעלי ערך מוסף עבור לקוחות הקבוצה, מתן שירותי הגנה מפני אירועי סייבר ושירותי תכנון ליישום "ערים חכמות". בבעלות מלאה של "אמנת".
** אמגון בע"מ: מתן שירותי מיקור חוץ וניהול כולל של שירותים לוגיסטיים. "אמנת" מחזיקה ב-65% מההון המונפק וב-50% מזכויות ההצבעה בחברה.
** דיאלוג ייעוץ ארגוני מחקר והדרכה בע"מ: עוסקת בייעוץ ארגוני, פיתוח ארגוני, מחקר והדרכה ותכנון וביצוע סקרים ומחקרים. אמן ארגון ומדעי ניהול יועצים בע"מ מחזיקה ב-98% מהבעלות בחברה.
**טריפל סייבר אבטחת מידע בע"מ: עוסקת במתן שירותי סייבר להגנה על מערכות מידע ותפעול. אמן ארגון ומדעי ניהול יועצים בע"מ מחזיקה ב-50% מהבעלות בחברה.
* מחשוב ותוכנה - תחום זה כולל את הפעילויות הבאות: מתן שרותי אפיון ופיתוח תוכנה, יישום מערכות מידע, סיוע על ידי כוח אדם מקצועי, ייעוץ בתחומי מחשוב, יישום, הדרכה והטמעה של מערכות מידע בארגונים, שירותי הבטחת איכות תוכנה ובדיקות תוכנה ובדיקות חומרה וציוד. בתחום נכללות החברות הבנות הבאות:
** סיסנת תכנה בע"מ: עוסקת בייעוץ למחשוב, יישום, הדרכה והטמעה של מערכות מידע בארגונים, אפיון ופיתוח תוכנה, מערכות מידע ומערכות משובצות מחשב. "אמנת" מחזיקה בכ-94.4% מההון המונפק של החברה.
** טסנת בדיקות תכנה בע"מ: עוסקת בהבטחת איכות תוכנה ובדיקות מערכות תוכנה, חומרה ומחשוב. בבעלות מלאה של סיסנת תכנה בע"מ.
** תדיעד שותפות מוגבלת 1994: בית תוכנה המתמחה בפיתוח מערכות ארגוניות לפי צורכי הלקוח, ניהול תשתיות, יישום ואינטגרציה של מערכות ERP ומערכות מחשוב נוספות. השותף הכללי בשותפות זו הוא מפעילי תדיעד בע"מ המחזיק 2% בזכויות בשותפות. סיסנת היא שותף מוגבל בשותפות תדיעד ומחזיקה 72.52% מהזכויות בה וב-74% ממניות מפעילי תדיעד בע"נ.
**קונקור מערכות בע"מ: עוסקת בפיתוח תוכנה בתחום מערכות משובצות מחשב לתעשיות המוליכים למחצה ולמערכות רפואיות, ומספקת שירותי גיוס והשמה של צוותים טכניים לחברות היי-טק. בבעלות מלאה של סיסנת.

==קישורים חיצוניים==
* 

* [https://mayafiles.tase.co.il/rpdf/1360001-1361000/P1360353-00.pdf אמנת ניהול ומערכות בע"מ - דו"ח תקופתי לשנת 2020], באתר "מאיה"
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:תאגידי ייעוץ אסטרטגי
קטגוריה:תל אביב-יפו: חברות
רן גוראון

רן גוראון (נולד ב-25 בדצמבר 1968) הוא מנהל ישראלי כיהן בעברו כמנכ"ל בזק בין יוני 2022 לאפריל 2024.

== ביוגרפיה ==
גוראון נולד ברחובות, לנעמי, מורה לחינוך מיוחד ומטפלת באומנות, ויאיר גוראון, שעבד במכון וולקני. הוא הבכור מבין ארבעה אחים. אחותו, יעל גוראון, כיהנה כמפמ"רית אזרחות במשרד החינוך.<ref name=":0"></ref> נשוי למיכל ולהם שתי בנות, מתגורר ברעננה.

בצבא שירת בגדוד 50 של חטיבת הנח"ל.<ref name=":0" /> גוראון למד באוניברסיטה העברית והוא בעל תואר ראשון בכלכלה ומנהל עסקים ותואר שני במנהל עסקים (MBA). בשנת 2024 השלים את תוכנית המנהלים AMP בבית הספר למנהל עסקים באוניברסיטת הרווארד<ref></ref>. גוראון ידוע גם כמטפס הרים חובב, ובין הישגיו שהתפרסמו<ref></ref>, טיפוס לפסגת הקילימנג'רו ולפסגת המון בלאן. 

בשנת 2002 מונה לסמנכ"ל השיווק של ברק 013. עם פרישתו בשנת 2005, מונה לסמנכ"ל השיווק בבזק,<ref></ref> כאשר במסגרת תפקידו אף זכה בתואר "איש השיווק של השנה" לשנת 2009, לאחר שהוביל וניהל את מהלך המיתוג מחדש של בזק. בשנת 2011 מונה למשנה למנכ"ל בזק<ref></ref>. בשנת 2015 אישר דירקטוריון בזק את מינויו של גוראון לתפקיד מנכ"ל פלאפון,<ref></ref> ובהמשך למנכ"ל חברת בזק בינלאומי וחברת Yes. במשך 4 שנים גוראון ניהל את כל שלוש החברות במקביל (פלאפון, yes ובזק בינלאומי - הנקראות חברות אלפא)<ref></ref> במטרה להוביל מהלך התייעלות בקבוצה. במהלך כהונתו כמנכ"ל השיקה פלאפון לראשונה בישראל את רשת דור 5, ו-yes השיקה את המעבר לתוכן על גבי האינטרנט (IP) ולא רק באמצעות לווין.

ב-12 במאי 2022 נבחר לתפקיד מנכ"ל קבוצת בזק. מינויו נכנס לתוקף ביוני 2022.

בתקופתו כמנכ"ל בזק עברה החברה את רף 2 מיליון משקי הבית בישראל אליהם נפרסה תשתית של סיבים אופטיים. הכנסות בזק קווי לשנת 2023, בעת ניהולו, עמדו על 4.4 מיליארד שקל כשהרווח הנקי המתואם, חצה את רף המיליארד שקל.

ב-25 בפברואר 2024 הודיע גוראון על פרישתו מתפקידו כמנכ"ל, לאחר שנתיים בתפקיד ו-18 שנים סה"כ בתפקידי ניהול בקבוצה. במקום גוראון מונה ניר דוד למנכ"ל בזק<ref></ref>

גוראון עומד בראש ועד הנאמנים של קרן המלגות יאיר גוראון (ע"ש אביו).<ref></ref> קרן המלגות הפעלת בשיתוף מועצה אזורית ערבה תיכונה, עליה הצהיר בראיונות רבים שמהווה מקור לגאווה עבורו, מעניקה מדי שנה מלגות-מחקר<ref></ref> בהיקף של עשרות אלפי שקלים, לסטודנטים אקדמאים לתואר שני ושלישי ולחוקרים מצטיינים במסגרת עבודת פוסט-דוקטורט, בתחומי מדעי הטבע והסביבה וחקר הערבה והמדבר, וכן מלגות לתלמידים מצטיינים מבתי הספר בערבה וסביבתה.

== הערות שוליים ==

קטגוריה:בוגרי האוניברסיטה העברית בירושלים
קטגוריה:מנכ"לים ישראלים
קטגוריה:חיילי חטיבת הנח"ל
קטגוריה:מנכ"לי בזק
קטגוריה:ישראלים שנולדו ב-1968
גדעון לב

גדעון לב (1930 – 19 בפברואר 1997) היה מנכ"ל משרד התקשורת בין השנים 1979 ל-1982.

== ביוגרפיה ==
לב עבד כמנהל בקונצרן כור ובמאי 1979 אושר מינויו למנכ"ל משרד התקשורת<ref></ref>. ב-1980 פורסם כי הוא צפוי להתמנות למנכ"ל הראשון של חברת בזק שהייתה אז בשלבי הקמה<ref></ref><ref></ref>, אך עם התארכות תהליכי ההקמה, המינוי לא יצא אל הפועל.

ב-1982 פרש מניהול משרד התקשורת והיה מנהל בחברת הכבלים גוונים (כיום הוט) וכיו"ר חברת הבת של בזק לכבלים תת-ימיים.<ref name=":0" /> בשנות ה-90 הקים את חברת גלובסקום.

על שמו נקרא פרויקט לב, כבל התקשורת התת-ימי המחבר את ישראל לקפריסין ואיטליה. לב היה מעורב בפרויקט אך נפטר לפני שהסתיים.

לב התגורר בהוד השרון ונפטר בגיל 67<ref></ref>.

== הערות שוליים ==

קטגוריה:מנכ"לי משרד התקשורת
קטגוריה:הוד השרון: אישים
קטגוריה:ישראלים שנולדו ב-1930
קטגוריה:ישראלים שנפטרו ב-1997
בוריס צלניקר

בוריס צלניקר (Boris Tselniker; נולד ב-1952 בקישינב, ברית המועצות) הוא פסל ישראלי המתמחה במיניאטורות ובפיסול בעץ בשילוב עם אבן, עצם וכסף.

צלניקר נולד במשפחת רופאים ולאחר סיום לימודיו התיכוניים למד בפקולטה לכוח הידראולי במכון החקלאי של קישינב, שם קיבל תעודה של מהנדס הידראולי. הוא שירת בצבא בחיל התותחנים. לאחר שחרורו מהצבא למד צלניקר טופוגרפיה ועבד בתחום. הוא השתתף במשלחות גאולוגיות וגיאופיזיות במולדובה ובמזרח הרחוק, בקמצ'טקה, בסחלין, באיים הקוריליים, בפרימורסקי ובחברובסק ועוד.

צלניקר יצר את פסליו הראשונים ב-1981, כשהוא משתמש בחומרים שהובאו מהמזרח הרחוק, שיני לוויתן זרע, ניבתן, שנהב של ממותה, קרן צבי ואבני נוי. באותה שנה גם השתתף לראשונה בתערוכה, תערוכת האמנות הרפובליקנית בקישינב. בין השנים 1981 ל-1989 השתתף צלניקר ב-15 תערוכות אזוריות, לאומיות ובינלאומיות שהתקיימו בקישינב, באודסה ובמוסקבה.

מיניאטורות עצמות רבות, שיצר צלניקר, נרכשו על ידי המוזיאון המולדבי להיסטוריה של הדתות (כיום מוזיאון ההיסטוריה של מולדובה), משרד התרבות של ברית המועצות, גלריות פרטיות כגון "מאדים" (מוסקבה) וגם על ידי אספנים פרטיים שונים. בשנים 1983–1987 צלניקר למד תולדות האמנות באוניברסיטת אוראל יקטרינבורג.

ב-1990 עלה צלניקר עם משפחתו (הוא נשוי לבתו של נאום אפלבאום) לישראל וגם בה השתתף בתערוכות רבות. ב-1992 זכה במקום הראשון בתערוכת האמנות המיניאטורית מונטנה בארצות הברית עבור הרכב העצמות הצינוריות "מתגלגל דרך החיים". בשנת 1993 למד באקדמיה לאמנות בצלאל למעצבים בירושלים.

== קישורים חיצוניים ==
* [https://borists.in.gallerix.ru/ Boris Tselnicker] 
* [https://www.boristselnicker.com/ תצלומים של חלק מיצירותיו]
* [https://israel.mfa.gov.md/ro/content/vizita-la-atelierul-arti%C8%99tilor-plastici-boris-%C8%99i-natalia-tselnicker Vizita la atelierul artiștilor plastici Boris și Natalia Tselnicker] 

קטגוריה:פסלים יהודים מולדובנים
קטגוריה:פסלים סובייטים
קטגוריה:פסלים ישראלים
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:ישראלים שנולדו ב-1952
Einhell

Einhell Germany AG היא יצרנית כלי עבודה חשמליים וציוד גינה חשמלי בלנדאו על האיזר, גרמניה.<ref></ref>

== היסטוריה ==
החברה נוסדה ב-2 ביוני 1964 על ידי יוזף תאנהובר בשם Hans Einhell GmbH. הנס איינהל היה דודו של יוזף תאנהובר.

בסוף שנות ה-60 של המאה ה-20 היא פתחה מפעל בספרד.<ref></ref> החברה נסקה בבורסה ב-1987. זוהי חברה הנסחרת ב- Prime Standard ב-Xetra (EING_p. DE).

== מבנה ==
[[מקדחה של איינהל]]
יש לה כ-1,400 עובדים. בשנת 2016 היא הכניסה מעל 486 מיליון אירו. אנדראס קרויס מכהן כמנכ"ל מאז ינואר 2003.<ref>[http://www.einhell.com/com_en/company/board-of-directors-supervisory-board/board-of-directors.html Board of Directors]</ref>

בשנת 2013, היא השתלטה על Ozito חברה אוסטרלית המספקת מוצרי Bunnings עשה זאת בעצמך לחנות שלהם בכל רחבי אוסטרליה.

איינהל בריטניה ממוקמת בבירקנהד ב- Wirral, בפארק העסקים של צ'מפיונס.

== מוצרים ==
מוצרי Einhell העיקריים כוללים:
* משחזות זווית
* מסורי שרשרת
* מכונות טחינה
* מקדחות פטיש
* רובי חום
* מסורי ג'יגסו
* מכסחות דשא
* מקדחות כוח
* סנדרס
* מסורי גלילה
* גוזמי מיתרים
* מסורי שולחן
* שואבי אבק

== קישורים חיצוניים ==

* 
* [http://einhell.com איינהל העולמית]
* [http://einhell.de איינהל גרמניה]
* [https://einhell.es איינהל ספרד]
* [https://www.einhell.co.uk איינהל בריטניה]
* [https://einhell-russia.ru איינהל רוסיה]
* [http://www.einhell.com/com_en/company/einhell-factory-outlet.html חנות מפעל של Einhell Germany AG]
* [https://www.isc-gmbh.info/isc_de_en iSC GmbH - חלקי חילוף של איינהל]

== הערות שוליים ==

קטגוריה:יצרני כלי עבודה חשמליים
נחלת הרפובליקה

נחלת הרפובליקה (ברוסית: Достояние республики) היא תוכנית טלוויזיה מוזיקלית רוסית ששודרה בערוץ הראשון מ-6 בספטמבר 2009 עד 25 בספטמבר 2016. התוכנית נבנתה סביב כמה שירים רוסיים וסובייטיים פופולריים, מתוכם התבקשו משתתפי התוכנית וצופי הטלוויזיה לבחור את אלה שהם הכי אוהבים. מנחי התוכנית – יורי ניקולייב ודמיטרי שפלב .

לפי מפיק התוכנית יורי אקסיוטה התוכנית נסגרה מסיבה הבאה:
...ראשית, כבר הזמנו את כל האורחים שרצינו להזמין בתקופה זו, ועכשיו רק אמנים צעירים יכולים להפוך לנחלת הרפובליקה. יש פורמטים אחרים עבור זה"<ref></ref>.

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:רוסיה: טלוויזיה
קטגוריה:ערוץ 1 הרוסי: תוכניות וסדרות
HeartCatch PreCure!

(ביפנית: ; בתעתיק לעברית: הָאטוֹקְיָטְצִ'י פּוּרִיקְיוּאַה!) היא סדרת אנימה יפנית מונפשת מז'אנר מאהו שוג'ו והסדרה השביעית בסדרת הזיכיון של Pretty Cure שנוצרה על ידי איזומי טודו, המציג את הדור החמישי של ה-Cures. הסדרה הופקה על ידי טואי אנימציה וחברת הצעצועים Bandai, בוימה על ידי טאטסיואה נגמינה ונכתבה על ידי טאקאשי יאמדה. עיצוב הדמויות נעשה על ידי יושיהיקו אומקושי. הסדרה עלתה לשידור ב-7 בפברואר 2010 והסתיימה ב-30 בינואר 2011. מהווה סדרת המשך לסדרה Fresh Pretty Cure. סדרה חדשה בשם Suite Precure עקבה אחריה.

לסדרה יש שני נושאים עיקריים. אחד מהן היא אופנה, והשנייה היא שפת הפרחים שכל פרק מרמז עליה. נושא הסדרה קשור בו-זמנית גם לפרחים וגם לטבע, תוך כדי שהם מובלטים בשמותיהם של הדמויות והחפצים, וגם בנושאי הפרקים.

== עלילה ==
לכל אדם משויך פרח לב, שהוא מחובר לעץ-לב גדול אשר שומר על כולם. אלו שמגינות על העץ הן הגיבורות בסדרה, תוך כדי שהן מגינות מפני שליחי המדבר, אשר מנסים להפוך את העולם למדבר. אחת מהן, Cure Moonlight, הובסה בקרב ועץ הלבבות איבד מפרחיו. לאחר מכן היא שולחת שני פיות, בשמות סיפרה וקופרט, בכדי להחליף אותה בתור הCure הראשית. הן מוצאות נערה בשם טצ'ובומי הנשאקי, נערה ביישנית וחובבת פרחים אשר רק עברה לגור שם, ונותנות לה את הזכות להפוך לCure Blossom. חברה אחרת של טצ'ובומי, בשם אריקה קורומי, אשר לאחר מכן הופכת להיות מזוהת עם Cure Marine, מתאגדת עם טצ'ובומי והן נלחמות ביחד נגד שליחי המדבר שמנסים להפוך אנשים למפלצות הידועות כמדבריות. כשהן מביסות את המפלצות האלו, הן מקבלות זרעי לבבות אשר נותנות לעץ הלבבות להיות שוב בריא.

== הפקה ==
=== אנימה ===
האנימה, בבימויו של טאטסיואה נגמינה ובהפקה של טואי אנימציה, שודרה ביפן בABC ובתחנות אחרות של ANN בין ה-7 בפברואר 2010 ל-30 בינואר 2011. האנימה משתמשת בשלושה סוגים של מוזיקת רקע. מוזיקת הפתיחה באנימה היא !Alright! HeartCatch PreCure שנכתב על איה איקדה. מוזיקת הסגירה בין פרקים 1 ל24 קרויה HeartCatch Paradise שנכתב על ידי מאיו קודוו,,בתוך כדי שמוזיקת הסיום בין פרקים 25 ל49 נקראה Tommorow Song - Ashita no Uta ונכתבה גם כן על ידיו של מאיו קודוו.

=== מאנגה ===
ערך מאנגה שנכתב על ידי פוטאגו קמיקיטה ופורסמה במגזין Kodansha של Nakayoshi הוצא לאור בין מרץ 2010 לפברואר 2011.

== ביקורת ==
ביפן, סדרה זו היא סדרה ה-Pretty Cure הכי פופולרית וגם הסדרה הכי 'חשוכה', עם רמיזות לדרמה בין הדמויות הראשיות לרשעים. הצלחת הסדרה הביאה ליצירת כת מעריצים אשר תמכה ביצור הסדרה. מעצב הדמויות, יושיהיקו אומקושי, זכה בפרס מעצב הדמויות הטוב ביותר של טוקיו לשנת 2010 ופרס טוקיו 2011 להוגנות אנימה.

אנימה זה היה גם אחד מאלו שנבחרו לאנימה השנה לשנת 2010 של המגזין הבריטי Impact.

== קישורים חיצוניים ==

* 

* [https://myanimelist.net/anime/7645/Heartcatch_Precure (אנימה)], באתר MyAnimeList 
* [https://myanimelist.net/manga/25928/Heartcatch_Precure (מאנגה)], באתר MyAnimeList 
* [https://myanimelist.net/manga/94223/Heartcatch_Precure (לייט נובל)], באתר MyAnimeList 

קטגוריה:סדרות אנימה משנות ה-2010
קטגוריה:סדרות מאנגה
קטגוריה:שוג'ו
קטגוריה:סדרות אנימה
קטגוריה:טואי אנימציה: סדרות טלוויזיה
אנדרה מרטינש

אנדרה רנאטו סוארש מרטינש (בפורטוגזית: André Renato Soares Martins; נולד ב-21 בינואר 1990 בסנטה מריה דה פיירה שבפורטוגל) הוא כדורגלן המשחק בעמדת הקשר.

== קריירת מועדונים ==
=== ספורטינג ליסבון ===
לאחר שגדל במחלקת הנוער של ספורטינג ליסבון, הושאל מרטינש יחד עם שישה שחקנים נוספים לריאל מסאמה מהליגה הפורטוגלית השלישית. לקראת עונת , מאמן ספורטינג ליסבון הנכנס פאולו סרז'יו זימן אותו בחזרה לאימוני קדם העונה, ובחודש אוגוסט 2010 הוא הושאל למשך עונה לבלננסש מהליגה הפורטוגלית השנייה.

במהלך עונת ישב מרטינש לעיתים על ספסל ספורטינג ליסבון, בעיקר בשל פציעות של חבריו לקבוצה. ב-20 באוקטובר 2011 הוא ערך את הופעת הבכורה הרשמית שלו במועדון, כשנכנס כמחליף בניצחון 2-0 על ספורטינג וסלוי במסגרת שלב הבתים של עונת 2011/2012 בליגה האירופית.

בעונת , בה סיימה ספורטינג ליסבון כסגנית אלופת פורטוגל, הבקיע מרטינש שלושה שערים ב-29 הופעות – הראשון מביניהם ב-15 בספטמבר 2013, בניצחון 2-0 על אולהאננסה. לאחר מינויו של ז'ורז'ה ז'זוש למאמן הקבוצה, התבקש מרטינש למצוא קבוצה חדשה, וב-30 ביוני 2016 עזב את המועדון.

=== אולימפיאקוס ===
ב-8 באוגוסט 2016 חתם מרטינש כשחקן חופשי באולימפיאקוס, אלופת ליגת העל היוונית שש פעמים ברציפות. בעונתו הראשונה הוא ערך 24 הופעות ליגה והבקיע שער אחד, וזכה עם המועדון באליפות השביעית ברציפות.

בעונת ערך מרטינש תשע הופעות ליגה בלבד, בהן לא הבקיע שער.

=== לגיה ורשה ===
ב-6 בספטמבר 2018 חתם מרטינש על חוזה לעונה אחת בלגיה ורשה מליגת העל הפולנית, עם אפשרות להארכת החוזה. הוא זכה עם המועדון בשתי אליפויות פולין רצופות. בסך הכל שיחק במועדון במשך שלוש עונות וחצי, בהן ערך 94 הופעות ליגה והבקיע שני שערים.

=== הפועל באר שבע ===
ב-13 בינואר 2022 חתם מרטינש על חוזה לעונה וחצי בהפועל באר שבע מליגת העל הישראלית.

בתום עונת 2022/23 סיים מרטינש את דרכו בקבוצה.

== קריירה בינלאומית ==
ב-10 ביוני 2013 ערך מרטינש את הופעת הבכורה שלו בנבחרת פורטוגל, בניצחון 1-0 על נבחרת קרואטיה במשחק ידידות.

== תארים ==
;ספורטינג ליסבון
* הגביע הפורטוגלי: 2014/2015

;אולימפיאקוס
* אליפות יוון: 2016/2017

;לגיה ורשה
* אליפות פולין: 2019/2020, 2020/2021

;הפועל באר שבע
* גביע המדינה: 2021/2022
* אלוף האלופים: 2022

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני ספורטינג ליסבון
קטגוריה:כדורגלני בלננסש
קטגוריה:כדורגלני אולימפיאקוס
קטגוריה:כדורגלני לגיה ורשה
קטגוריה:כדורגלני נבחרת פורטוגל
קטגוריה:פורטוגזים שנולדו ב-1990
קטגוריה:כדורגלנים פורטוגזים באולימפיאדת ריו דה ז'ניירו (2016)
Interweb (שיר)

"Interweb" הוא שיר שהוקלט על ידי הזמרת האמריקאית פופי מתוך אלבום האולפן הראשון שלה, Poppy.Computer, אשר יצא לאור ב-6 באוקטובר 2017. השיר הופץ ב-17 ביולי 2017 על ידי חברת התקליטים Mad Decent Records כסינגל הרביעי מהאלבום.<ref name=":0"></ref>

== הרכב השיר ==
"Interweb" הוא שיר גל חדש<ref name=":1"></ref> בעל מאפייני אלקטרו<ref name=":5"></ref> ובהשראת EDM-שנות-התשעים באורך של שלוש דקות וארבעים ותשע שניות. הוא נע בטמפו של 114 פעימות לדקה במשקל 4/4.<ref></ref> המנגינה של השיר כוללת קצב האוס בסיסי ובסליין של דיסקו.<ref name=":2"></ref> השיר רווי במילים מעולם האינטרנט.<ref name=":5" />

== ביקורת ==
בנג'מין גרוף מ-We Are The Guard, כתב שהשיר "הוא פרודיה של תיאוריות הקונספירציה של טיילור סוויפט והאילומינטי, כמו גם תיאור של מציאות עגומה ועצובה יותר - הבידוד, הדיכאון והחיפוש אחר המשותף לרבים מאיתנו".<ref name=":2" /> ב-Golden Boy Press נכתב כי דמותה של פופי "לא נעלמת אפילו כשהיא שרה, היא ממשיכה אותה בצורה חדשה, מרעננת ומעניינת".<ref></ref>

== קליפ ==
הקליפ עבור "Interweb" יצא לאור ב-21 ביולי 2017. בקליפ, פופי מוצגת תחת אורות טכניקולור כהים בצבעים אדום וכחול בזמן ששתי דמויות לבושות שחור רוקדות ברקע.<ref name=":4"></ref> במגזין Paper נכתב כי רקדני הסרטון "מבצעים למעשה היפנוזה דרך הרשת".<ref name=":3"></ref> ג'ורדן מילר מ-Breathe Heavy כינה את הסרטון "מוזר להפליא".<ref name=":4" />

== הופעות חיות ==
פופי ביצעה את הופעת הבכורה שלה עם השיר בתוכנית "The Late Late Show עם ג'יימס קורדן" ב-2 באוגוסט 2017.<ref></ref><ref name=":1" /><ref></ref> "Interweb" היה גם חלק מהשירים שפופי הופיעה איתם בסיבוב ההופעות Poppy.Compter Tour.

נלקח מאייטונס.<ref name=":0" />

== היסטוריית הוצאות לאור ==
{| class="wikitable plainrowheaders"
|+תאריכי פרסום ופורמטים של "Interweb"
! scope="col" | אזור
! scope="col" | תאריך
! scope="col" | פורמט
! scope="col" | חברת תקליטים
! scope="col" | 
|-
! scope="row" | גלובלי
| 17 ביולי 2017
|הורדה דיגיטלית • סטרימינג
| Mad Decent
| align="center" |.
|}

==קישורים חיצוניים==

==הערות שוליים==

קטגוריה:שירי 2017
קטגוריה:סינגלים מ-2017
קטגוריה:שירים באנגלית
קטגוריה:שירי גל חדש
האזור האוקייני

האזור האוקייני.
חוף ים עם עצי [[קוקוס בפיג'י.]]
ברנטות הוואיות במאווי. הברנטות הם מין אנדמי לאיי הוואי.]]

האזור האוקייני הוא אחד האזורים הביוגאוגרפים המחלקים את שטח כדור הארץ. הוא קיים רק באוקיינוס השקט ואיננו קשור ליבשת כלשהי, אלא מוקף כולו באיים מבודדים, לרוב בסביבות האזור הטרופי. זהו גם האזור הקטן ביותר משמונת האזורים הביוגאוגרפים כששטחו כולל כמיליון קמ"ר.

האיים הקשורים לאזור זה כוללים את מיקרונזיה, פיג'י, הוואי ומרבית פולינזיה (למעט ניו זילנד). לעומתם ניו זילנד ואיי מלנזיה הכוללים את גינאה החדשה, איי שלמה, ונואטו וקלדוניה החדשה שייכים כיום לחלק מהאזור האוסטרלי.

אזור זה נחשב לצעיר שבשמונת האזורים והאיים סביבו התפתחו מנקודות חמות געשיות בתחתית האוקיינוס השקט ונוצרו כאיים גבוהים או אטולים מבודדים או כקשת איים שהפכו לאיים גדולים יותר כמו בהוואי.

==פלורה ופאונה==
בעלי החיים והצמחים באזורים אלה הגיעו לרוב מהים או מהאוויר, מאחר שהם רחוקים מהיבשה. כתוצאה מכן אין הרבה חיות יבשתיות באיי האזור ואין בו הרבה חיות גדולות. בנוסף האיים השונים בעלי התפתחות בהתפתחות אנדמית גבוהה ביותר, מאחר שהאיים מופרדים אחד מהשני. היערות של האיים מכילים את האזורים האקלוגים בעלי מספר המינים האנדמיים הגבוהים בעולם.

הפלורה של איים אלה היא טרופית או סובטרופית בעיקרה והיא שוקקת ביערות גשם שונים, סוואנות ובכמה הרים ישנם גם אדמות מרעה טבעיות. רוב הצמחים באזורים כוללים צמחים שיכולים להתמודד עם האוקיינוס כמו זרעי קוקוס ומנגרובים וכן צמחי Pandanus ו-Metrosideros המופצים בידי עופות. צמחים אחרים הם בעלי תפוצה הדומה לאלה של דרום-מזרח אסיה, אוסטרליה והאיים סביבה ובכמה מקרים גם צמחים ממוצא אמריקאי למשל הטוטורה שנפוץ באי הפסחא. גם בהוואי יש צמחייה דומה לצמחייה של אמריקה.

הפאונה באיים כוללת כמעט רק בעלי חיים שהיגרו מהים או מהאוויר ואין בה הרבה בעלי חיים יבשתיים. מבין היונקים רק מספר עטלפים קיימים באיים, נוסף לטורפים ימיים בחופים. בין הזוחלים נמצאים מספר מינים של חומטיים ודמויי שממית שנעו על רפסודת צמחים לאיים וחלקם התפתחו למלא את הגומחות החסרות. העופות נפוצים יותר באיים, מאחר שהם יכלו לעוף לאיים מהיבשות. באיים ישנם הרבה עופות ימיים וכמה עופות למשל הרליתיים אף איבדו את התעופה לאחר שהאיים היו מבודדים מטורפים.

עם זאת מאז גילוי והגעת האדם הגיעו לאיים מינים פולשים ביניהם מספר יונקים טורפים, אשר חוללו הרס אקולוגי נרחב. חמוסים, חולדות, כלבים וחתולים החלו לטרוף את העופות וגוזליהם וחלקם הגיעו לסכנת הכחדה מכך.

==קישורים חיצוניים==

*
קטגוריה:אוקיאניה: אזורים
צבי הירש אוירבך

הרב צבי הירש אוירבך (בכתיב שנהג בזמנו אויערבאך; ה'ת"ן, הורוכוב – ו' באייר ה'תקל"ח, מאי 1778, וורמייזא) היה דיין בברודי, מרא דאתרא בליפחוביץ, וראש ישיבה ואב"ד וורמייזא. מאבות משפחת אוירבך.

==ביוגרפיה==
נולד בשנת ה'ת"ן בהורוכוב שבווהלין לרבי זעליג, שהיה אב"ד בעיר, ולשפרה, בתו של רבי אברהם רבה של קערליף. לא ידוע מי היו רבותיו. בשנת ה'ת"ע, בהיותו כבן עשרים, עבר לברודי הסמוכה, והתמנה שם כדיין. שם נשא לאשה את דאברש, בתו של אחד מפרנסי העיר. בשנת ה'תפ"ו נולד בברודי בנו אביעזרי זעליג.

לא ידוע כמה שנים התתגורר בברודי, אך בסביבות שנת ה'ת"ץ (1730) ברח מברודי בעקבות הלשנה של מוסרים, ואז הוזמן בידי רבי דוד אופנהיים ללמוד בבית מדרש שהחזיקו קרוביו בווינה. בבית מדרש זה למדו בין השאר סדר קדשים. מספר שנים כיהן גם כרבה של ליפחוויץ, והשתמרו בכתב יד דרשות שדרש בתקופה זו.

בשנת ה'תצ"ג הוזמן לוורמייזא, כדי לשמש ראש ישיבה בקלויז שהוקם אז בעיר, בתרומת ליב זינצהיים, יהודי חצר בווינה. כרב ואב"ד הקהילה כיהן אז רבי משה ברודא. התפקיד כלל לצד לימוד עצמי כמקובל בקלויזים, גם הוראת שיעורים לתלמידים. לאחר שלושים שנה כראש הקלויז, בי"א בשבט ה'תקכ"ד (1764), התמנה הרב אוירבך לכהן כאב"ד ומרא דאתרא בוורמייזא, וכיהן בתפקיד זה עד פטירתו.

בתקופה זו התבקש לחוות דעה בשני הפולמוסים הרבניים הגדולים שפרצו בגרמניה, פולמוס הקמיעות בין רבי יעקב עמדין ורבי יהונתן אייבשיץ ופולמוס הגט מקליווא, אך הוא סירב להתערב בשתי המחלוקות.

בג' בניסן ה'תקל"ח (מרץ 1778) נפטרה אשתו, וחודש לאחר מכן, בו' באייר נפטר גם הוא. הוא ציווה שיספידו אותו רק בני משפחתו, ולכן הספידו נכדו, רבי אברהם אוירבך, שגדל בביתו. את מקומו ברבנות וורמייזא מילא רבי מיכל שייאר. בחודש תמוז באותה שנה, נשא רבי ידידיה טיאה וייל הספד עליו בקרלסרוהה, יחד עם עוד שלושה רבנים שנפטרו באותה התקופה (ביניהם רבי שמואל שמלקה הורוביץ).

מצבתו נהרסה בתקופת השואה, ושוקמה בידי צאצאיו.

==משפחתו==
לא ידוע בוודאות כמה ילדים נולדו לרבי צבי הירש אוירבך ולאשתו. בנם אביעזרי זעליג נולד בברודי בי"ז בחשוון ה'תפ"ו. מלבדו ידוע על קיומה של בת נוספת. רבי אביעזרי זעליג, שכיהן כרב בפוסווילר שבאלזס, נפטר בשנת ה'תקכ"ח (1768) בחיי הוריו, ואחדים מילדיו שבו לוורמייזא וגודלו בידי סבם וסבתם. אחד מהם היה אברהם אוירבך, לימים רבה של בון.

נינו, בן נכדו רבי אברהם, היה רבי צבי בנימין אוירבך, רב בדרמשטאדט והלברשטאדט ומראשוני רבני הנאו-אורתודוקסיה.

==כתביו==
רבי צבי הירש אוירבך כתב מספר חיבורים תורניים, אך הם לא נדפסו מעולם ונותרו בכתב ידו. מעט מדברים אלה וכן מהספדים שכתב נדפסו בקבצים תורניים שונים, וכמה חידושים בשמו מצוטטים בכתבי בני משפחתו, בפרט רבי יוסף דוד זינצהיים ורבי צבי בנימין אוירבך. תשובה שכתב בעניין היתר עגונה נשלחה לרבי נתנאל וייל ונדפסה בשו"ת שלו. להיתר זה הסכים אחר כך גם רבי יחזקאל לנדא.

כתב הסכמות רבות לספרים שנדפסו בימיו. חיבר את "ספר היחוש למשפחת אויערבך", אילן יוחסין של משפחתו, שלאחר מכן הועתק והורחב בידי צאצאיו.

==הרחבות==

==לקריאה נוספת==
*.

==קישורים חיצוניים==
* [https://isheiisrael.wordpress.com/2018/01/23/רבי-צבי-הירש-אויערבך-ורמייזא/ רבי צבי הירש אויערבך (ורמייזא)], באתר "אישי ישראל".

==הערות שוליים==

קטגוריה:ברודי: רבנים
קטגוריה:וורמס: רבנים
קטגוריה:יהודים הקבורים בבית הקברות היהודי העתיק בוורמס
קטגוריה:רבנים אשכנזים
קטגוריה:ראשי ישיבה גרמנים
קטגוריה:ראשוני האחרונים
קטגוריה:אבות בתי דין
קטגוריה:נפטרים ב-1778
האזור האנטארקטי

האזור האנטארקטי.
פינגווינים קיסריים מקננים בסנואו היל.]]
האזור האנטארקטי הוא אחד משמונת האזורים הביוגאוגרפים המחלקים את שטח כדור הארץ והוא הקטן מביניהם כששטחו כולל 0.3 מיליון קמ"ר. היא כוללת בעיקר את אנטארקטיקה ומספר איים מבודדים לאורך דרום האוקיינוס האטלנטי והאוקיינוס ההודי. אזור זה מבודד מהיבשות הצפוניות ממנו ורוב החיים בו כוללים מינים ימיים או מעופפים.

אף שכיום אנטארקטיקה היא קפואה וקוטבית, בעבר היא השתייכה ליבשת גונדוונה לצד אוסטרליה ואמריקה הדרומית שהכילה מינים הדומים לאלה של שאר היבשות וכן מאובנים של מספר צמחים קרובים כמו אשור דרומי וצמחי Podocarpaceae וכן יונקי כיס שנכחדו.

==פלורה ופאונה==
האקלים באזור זה הוא אקלים קוטבי והוא קר כל כך שרק 2 מיני צמחים פורחים בו (בקיץ הקצר): Deschampsia antarctica ו-Colobanthus quitensis, החיים בחצי האי האנטארקטי. בנוסף חיים בה גם 250 מיני חזזיות, 100 מיני טחבי עלים, 25 עד 30 מיני טחבי כבד ו-700 מיני אצות ימיות ויבשתיות, הכוללות גם פיטופלנקטון שמשגשג בימים אלה. לאורך האיים סביבה ישנם גם טונדרות עם מספר צמחים, אך אין בה עצים מאחר שהאקלים קר וסוער מדי עבורם.

הפאונה באזור כוללת בעיקר מינים ימיים או מעופפים שיכולים לחצות את האוקיינוס. אלה כוללים עופות ימיים כמו פינגווינים, אלבטרוסיים, טורפים ימיים ביניהם דובי ים וכלבי ים, לווייתנאים ממגוון מינים, דגים אנטארקטיים וכמה רכיכות כמו דיונונים. החיים בימים אלה משגשגים עקב פריחה גדולה של הפלנקטון ושגשוג הקריל האנטארקטי בכמויות ענקיות.

==קישורים חיצוניים==

* 

*
קטגוריה:אנטארקטיקה
ספר קניין

ספר קניין הוא הספר השנים עשר בסדרת ספריו ההלכתיים של הרמב"ם משנה תורה. הספר עוסק בדרכי הקניין במשפט העברי: בנכסיו של האדם, בצבירת הרכוש ודרכי הקניין במכירה, בזכייה מההפקר ובזכייה במתנה, ביחסי שכנים, בדיני שליחות ושותפות, ולבסוף בהלכות עבדים.

הרמב"ם מגדיר את תוכן הספר: "ספר שנים עשר - אכלול בו מצוות מכירה וקנייה, וקראתי שם ספר זה ספר קניין".

==מבנה הספר ותוכנו==
===הפסוק הפותח את הספר===
כדרכו בספרי משנה תורה פותח הרמב"ם גם את ספר קניין בפסוק. הפסוק איתו בוחר הרמב"ם לפתוח את הספר הוא פסוק מספר משלי: "רֵאשִׁית חָכְמָה קְנֵה חָכְמָה, וּבְכָל קִנְיָנְךָ קְנֵה בִינָה".

הפסוק נאמר על ידי שלמה המלך והוא מבטא את הקניין האמיתי, קניין של חכמה ובינה ולא של עצים ואבנים. בבחירת הרמב"ם את פסוק זה כפותח לספר קניין הוא בא לסייג את האדם ממרדף אחרי העצים והאבנים, ואומר לו לך ועסוק בקניין האמיתי קניין חכמה וקניין בינה.

===הנושאים הכלולים בספר===
* הלכות מכירה.
* הלכות זכייה ומתנה.
* הלכות שכנים.
* הלכות שלוחין ושותפין.
* הלכות עבדים.

===המצוות הכלולות בספר===
בספר קניין נכללו 18 מצוות מתוך התרי"ג מצוות מתוכם, 6 מצוות עשה ו12 מצוות לא תעשה.

חלוקת המצוות לפי סדר ההלכות:
* הלכות מכירה - נכללו בו 5 מצוות, מתוכם מצוַות עשה אחת ו4 מצוות לא תעשה: (א) דין מקח וממכר. (ב) שלא יוֹנה במקח וממכר. (ג) שלא יוֹנה בדברים. (ד) שלא יוֹנה גר צדק בממונו. (ה) שלא יוֹנהו בדברים.
* הלכות עבדים - נכללו בו 13 מצוות, מתוכם, 5 מצוות עשה ו8 מצוות לא תעשה: (א) דין קנין עבד עברי. (ב) שלא ימכר ממכרת עבד. (ג) שלא יעבידנו בפרך. (ד) שלא נניח גר תושב לרדות בו בפרך. (ה) שלא נעבוד בו עבודת עבד. (ו) להעניק לו בצאתו חופשי. (ז) שלא יצא ריקם. (ח) לפדות אמה עבריה. (ט) ליעדה. (י) שלא תִמכר. (יא) לעבוד בעבד כנעני לעולם, אלא אם כן הפיל לו אדוניו אחד מראשי אבריו. (יב) שלא להסגיר עבד שברח מחוצה לארץ לארץ ישראל. (יג) שלא להונות עבד זה הניצָל אלינו.

בהלכות זכייה ומתנה, שכנים, שלוחין ושותפין לא נכללו מצוות, אך הרמב"ם בהקדמתו למשנה תורה מבאר את תוכן ענינם:
* הלכות זכייה ומתנה - עניין אלו ההלכות לידע דין זוכה מן ההפקר: היאך יקנה ובמה יקנה; ודין נותן מתנה ומקבל; ואיזו מתנה חוזרת, ואיזו אינה חוזרת.
* הלכות שכנים - עניין אלו ההלכות לידע דין חילוק הקרקעות בין השותפין, והרחקת נזק כל אחד מהן משכנו ומבעל המצר שלו, ודין בעל המצר.
* הלכות שלוחין ושותפין - עניין אלו ההלכות לידע דין שלוחו של אדם ושותפו, ומשפטיהן במקחן וממכרן, ובהפסדן ושכרן.

===פסקים ייחודיים===

==פרשני הספר==
נושאי כלי הרמב"ם:
* מגיד משנה
* כסף משנה
* לחם משנה
* משנה למלך
* מגדל עוז
* הגהות מיימוניות

אחרונים:
* אור שמח - הרב מאיר שמחה הכהן.
* אבן האזל - הרב איסר זלמן מלצר.

מהדורות מבוארות:
* רמב"ם הערוך - יעקב בן ציון בלומינג.
* משנה תורה המבואר - מפעל משנה תורה.
* משנה תורה להרמב"ם המבואר - הרב עדין אבן ישראל (שטיינזלץ).

==קישורים חיצוניים==

* [https://hebrewbooks.org/58966 משנה תורה, ספר קניין] באתר HebrewBooks.
* [https://www.mishnetorah.co.il/acquisition/ משנה תורה,, ספר קנין] באתר מפעל משנה תורה.

==הערות שוליים==

קטגוריה:ספרי משנה תורה
קטגוריה:מצוות שבין אדם לחברו
קטגוריה:משפט עברי
אוטונומיית אלאש

אוטונומיית אלאש (בקזחית: Alaş Avtonomiiasy) הייתה ישות קזחית, בעלת שלטון עצמאי, שהתקיימה בשנים 1917–1920, על מרבית שטחי קזחסטן של היום. האוטונומיה השתייכה ל ול במהלך מלחמת האזרחים ברוסיה. בירתה הייתה סמיי, שנודעה אז בשם "אלש-קאלה" (עיר אלאש).

== היסטוריה ==
אוטונומיית אלאש הייתה הישות המדינית הקזחית העצמאית הראשונה שהתקיימה מאז סיפוח הח'אנות הקזחית על ידי האימפריה הרוסית ב־1848.<ref name="kesici"></ref> אוטונמיתת אלאש הוכרזה במהלך הקונגרס הקזחי השני באורנבורג בדצמבר 1917.<ref name="nation"></ref> עם זאת, השטח עליו המדינה תבעה ריבונות היה בשליטתו של מושל האזור שמונה על ידי האימפריה הרוסית, וסילי בלבנוב, עד 1919. בלבנוב יצא ב-1920 בסין, שם הוכר כשליטה הלגיטימי של קזחסטן.

בעקבות הקמת המדינה בדצמבר 1917, הקימו מנהיגי אלאש את אלאש אורדה, ממשלת קזחית שיישרה קו עם הצבא הלבן ונלחמה נגד הבולשביקים במלחמת האזרחים הרוסית. בשנת 1919, כאשר הצבא הלבן היה בנסיגה, האלאש אורדה קיימה משא ומתן עם הבולשביקים, אך עד 1920 הבולשביקים הביסו את הכוחות הרוסיים הלבנים באזור והשתלטו על שטחי קזחסטן. ב-17 באוגוסט 1920 הוקמה הרפובליקה הסובייטית הסוציאליסטית האוטונומית הקירגיזית, אשר ב-1925 שינתה את שמה לרפובליקה הסובייטית הסוציאליסטית האוטונומית הקזחית, ולבסוף ב-1936 הרפובליקה הסובייטית הסוציאליסטית הקזחית.<ref name="conflict"></ref>

== ממשל ==
אלאש אורדה הייתה הממשלה הקזחית מספטמבר 1917 עד 1918. ממשלה זמנית זו כללה עשרים וחמישה חברים: עשרה חברים לא קזחים וחמש עשרה חברים קזחים.<ref name="central asia"></ref>

לצד האלאש אורדה, קמו בשטחי קזחסטן מועצות בולשביקיות עצמאיות שהתנגדו לאורדה ותמכו ב והקומוניסטים.

== קישורים חיצוניים ==

== הערות שוליים ==

קטגוריה:קזחסטן: היסטוריה
קטגוריה:ברית המועצות: היסטוריה
קטגוריה:מלחמת האזרחים ברוסיה
מולנופיראוויר

מולנופיראוויר (בשם מסחר בארצות הברית: Molulife; בישראל: Lagevrio) היא תרופה אנטי-ויראלית אשר מעכבת את שכפולם של נגיפי RNA מסוימים. התרופה משמשת לטיפול בחולים במחלת הקורונה (COVID-19).<ref name=":1"></ref>

מולנופיראוויר היא קדם-תרופה, המיועדת ליצור טעויות בקוד הגנטי של וירוס SARS-CoV-2, ובכך למנוע את המשך שכפולו.<ref name=":0"></ref>

מולנופיראוויר לא צפויה להיות מושפעת בדרך כלשהי מווריאנטים של נגיף הקורונה , כגון דלתא או אומיקרון, ומסיבה זאת אפשר ליטול אותה בלי קשר לוריאנט הקורונה שבו המטופל נדבק.

במקור, פותחה מולנופיראוויר על מנת להילחם בשפעת באוניברסיטת אמורי ב"חברת חדשנות בתרופות" של האוניברסיטה (DRIVE), אך זמן קצר לאחר מכן, הופסק השימוש בכדור עקב חששות לכך שהוא מוטגן מדי. לאחר מכן נרכשה החברה על ידי Ridgeback Biotherapeutics , שהתאחדה לאחר מכן עם חברת התרופות מרק על מנת להמשיך ולפתח את התרופה.

בהתבסס על תוצאות מעודדות במחקרים קליניים מבוקרי הקצאה אקראית (מול פלצבו) עם חולי קוביד-19 קלים שאינם מאושפזים, אושרה מולנופיראוויר לשימוש רפואי בבריטניה בנובמבר 2021. בדצמבר 2021, העניק מינהל המזון והתרופות האמריקאי (FDA) אישור חירום (EUA) לשימוש במולנופיראוויר באוכלוסיות מסוימות שבהן טיפולים אחרים אינם אפשריים.<ref name=":2"></ref> האישור לשימוש חירום בתרופה ניתן רק באופן מצומצם (10–13) עקב שאלות בנוגע ליעילותה, וחששות שההשפעות המוטגניות שלה עלולות ליצור גרסאות חדשות שמתחמקות מחסינות, ובכך להאריך את משך המגפה.

בתחילת ינואר 2022 העניק משרד הבריאות בישראל אישור חירום לשימוש בתרופה.

באוגוסט 2023 פורסם ניתוח-על של ניסויים קליניים עם מולנופיראוויר שבה הסיקו החוקרים כי מולנופיראוויר שיפרה קצב החלמה מקוביד-19 אך לא השפיעה משמעותית על אשפוזים או על תמותה.<ref></ref> 

== שימוש רפואי ==
מולנופיראוויר מיועד לטיפול במחלת נגיף קורונה (COVID-19) ברמה קלה עד בינונית במבוגרים עם תוצאות חיוביות של בדיקות נגיפיות ישירות של SARS-CoV-2, במטופלים שנמצאים בסיכון גבוה, ובאוכלוסייה מוחלשת, שעלולים לחלות במחלת קורונה חריפה.<ref name=":1" />

== תופעות לוואי ==
תופעות לוואי, שנצפו במחקר MOVE-OUT שלב III, כללו שלשולים (2%), בחילות (1%) וסחרחורת (1%), כולם היו קלים או בינוניים.<ref name=":3"></ref>

== מינון יתר ==
ההשפעות ממנת יתר אינן ידועות, הטיפול מורכב מאמצעים תומכים כלליים כגון ניטור מצב קליני.

== אינטראקציות בין תרופות ==
לא ידועות על השפעות שיכולות להיגרם מלקיחת תרופות אחרות, בשל הסיבה שעדיין אין מספיק נתונים על התרופה.

==קישורים חיצוניים==

== הערות שוליים ==

קטגוריה:תרופות נוגדות נגיפים
קטגוריה:מגפת הקורונה
יחסי כורדיסטן העיראקית – צרפת

יחסי כורדיסטן העיראקית–צרפת הם היחסים הדו-צדדיים שבין כורדיסטן העיראקית לבין הרפובליקה הצרפתית החמישית. לכורדיסטן העיראקית נציגות בפריז<ref></ref>, ולצרפת קונוסליה כללית בארביל<ref></ref>. הקשרים בין כורדיסטן העיראקית וצרפת התחזקו עד מאוד בזמן כהונתו של נשיא צרפת לשעבר, פרנסואה מיטראן, כאשר אשתו, דניאלה מיטראן, מילאה תפקיד מרכזי בקמפיין נגד הטיסות מעל שמי כורדיסטן העיראקית<ref name=":0"></ref>. לצרפת יש נוכחות צבאית בכורדיסטן העיראקית, והקונסול הצרפתי בארביל כינה את היחסים כהיסטוריים<ref></ref>.

== היסטוריה ==
=== תחת תקופת שלטונו של מיטראן ===

ב-1982, הגברת הראשונה של צרפת, דניאלה מיטראן, מילאה תפקיד חשוב בהקמת המכון הכורדי בפריז<ref name=":0" />. בשנת 1989, היא גרמה לכך ש-1,000 פליטים כורדים ייקלטו על ידי ממשלת צרפת. היא גם ביקרה בכורדיסטן העיראקית ב-1991 ובינואר 1992. בשנת 2011, ג'ונתן רנדל כתב שדניאלה עזרה רבות לכורדים<ref></ref>.

=== תחת תקופת שלטונו של שיראק ===

בראיון בשנת 2012, נשיא כורדיסטן העיראקית, מסעוד בארזאני, הכריז כי לכורדיסטן העיראקית לא היו קשרים ישירים עם נשיא צרפת לשעבר, ז'אק שיראק, אך היו מגעים עם מספר שרים בממשלה, לדוגמה, עם שר הפנים ניקולא סרקוזי<ref></ref>.

=== תחת תקופת שלטונו של סרקוזי ===

תחת שלטונו של סרקוזי, נפתח משרד השגרירות הצרפתית בארביל, בעזרתו של שר החוץ ברנאר קושנר<ref></ref>. ב-2012, קושנר תיאר את התקרבותו של סרקוזי לכורדים כהתחדשות היחסים בין המדינות. באותה השנה, בארזאני נפגש עם סרקוזי וקושנר בפריז, וחתמו ביחד על פרוטוקול על התחזקות הקשרים ביניהם בנושאים שונים, כגון: מסחר, חינוך ותרבות. סרקוזי הגיב על הפרוטוקול והכריז ש"צרפת שמחה על ידידותה עם כורדיסטן העיראקית ומייחסת חשיבות רבה לידידות זו"<ref></ref>.

=== תחת תקופת שלטונו של הולנד ===

הנשיא הכורדי מסעוד בארזאני נפגש עם הנשיא הצרפתי פרנסואה הולנד ב-2014, 2015 ו-2016<ref></ref><ref></ref>, כאשר הולנד ביקר בארביל ב-2014 וב-2017<ref></ref><ref></ref>. ז'אן-איב לה דריאן, שר ההגנה של צרפת לשעבר, נפגש עם נציגים כורדים פעמיים בשנת 2016<ref name=":1"></ref>.

==== סיוע צבאי ====
באוגוסט 2014, צרפת שלחה חיילים לאמן את החיילים הכורדים, פשמרגה<ref name=":1" />. בינואר 2015, צרפת שלחה לכורדיסטן העיראקית 40 חיילים נוספים<ref></ref>. באוגוסט 2014, צרפת סיפקה את החיילים הכורדים במספר לא ידוע של כלי נשק<ref></ref>. בפברואר 2015, משלחת צבאית כורדית נפגשה עם הולנד ודנה איתו על שיתופי הפעולה הצבאיים בין שתי המדינות הידידות. שר ההגנה הצרפתי ז'אן-איב לה דריאן ביקר בארביל באפריל 2016. היחסים בין המדינות ידידותיים.

== ראו גם ==
* יחסי החוץ של צרפת
* יחסי עיראק–צרפת

== הערות שוליים ==
שברולט סילברדו EV

שברולט סילברדו EV (באנגלית: Chevrolet Silverado EV) היא מכונית חשמלית במרכב טנדר, בעלת חמישה מקומות ישיבה, שתיוצר על ידי שברולט משנת 2023. היא נחשפה בתערוכת CES בלאס וגאס ב-5 בינואר 2022<ref></ref>. היא המתחרה הישירה של שברולט לפורד F-150 לייטנינג, טסלה סייברטראק וריביאן R1T.

== מפרט טכני ==
הסילברדו EV משווק עם שני מערכות הנעה חשמליות<ref></ref>.
* בדגם WT: שני מנועים חשמליים המספקים יחד 510 כ"ס ומומנט מרבי של 85 קג"מ. סוללת ליתיום-יון בקיבולת 200 קוט"ש המאפשרת טווח נסיעה חשמלי של 644 ק"מ.
* בדגם RST: שני מנועים חשמליים המספקים יחד 664 כ"ס ומומנט מרבי של 107.6 קג"מ. סוללת ליתיום-יון בקיבולת 200 קוט"ש המאפשרת טווח נסיעה חשמלי של 644 ק"מ. התאוצה מ-0 ל-100 קמ"ש בדגם זה אורכת 4.5 שניות.

== קישורים חיצוניים ==

* 
== הערות שוליים ==

סילברדו EV
קטגוריה:טנדרים
קטגוריה:מכוניות חשמליות
קטגוריה:כלי רכב המורכבים בארצות הברית
קטגוריה:דגמי מכוניות שהושקו ב-2022
נדז'דה קדישבה

נדז'דה ניקיטיצ'נה קדישבה (ברוסית: Надежда Никитична Кадышева; נולדה ב-1 ביוני 1959) היא זמרת סובייטית ורוסייה ממוצא ארזיה. סולנית של ההרכב המוזיקלי "זולוטויה קולצו" . בשנת 1999 הוענק לה תואר אמן העם של הפדרציה הרוסית.

נדז'דה קדישבה נולדה בכפר בטטרסטן. בילדותה אמא שלה נפטרה ואב התחתן שנית. במהשך היא נמסרה לבית יתומים וגדלה שם עד גיל 14. אז היא עברה לאחותה הגדולה באזור מוסקבה. בגיל 18 היא התחילה לעבוד במפעל. היא ניסתה להתקבל ללימודים במכון לשירה אך לא עברה את המבחנים. באותה תרופה היא הכירה בעלה לעתיד.

בשנת 1988 בעלה של קאדישבה, אלכסנדר קוסטיוק יצר את ההרכב המוזיקלי "זולוטויה קולצו" (טבעת הזהב), שבהתחלה טייל הרבה בחו"ל והיה מאוד פופולרי שם, למרות העובדה שברוסיה ידעו עליו רק מהתקליטים שהובאו מגרמניה ויפן. קאדישבה הפכה לסולנית של ההרכב. בשנת 1993 הציע הסטודיו "סויוז" להרכב שיתוף פעולה, וזו הייתה תחילת ההכרה של ההרכב ברוסיה<ref></ref>.

==קישורים חיצוניים==

* 

* [http://www.golden-ring.ru/ האתר הרשמי של התיאטרון "זולוטויה קולצו"]

== הערות שוליים ==

קטגוריה:זמרות רוסיות
קטגוריה:זמרות סובייטיות
קטגוריה:ילידות 1959
קטגוריה:רוסים שנולדו ב-1959
מלך שערי גביע העולם בכדורגל

ערך זה מפרט את כובשי השערים המובילים של גביע העולם בכדורגל - המונדיאל. ישנם למעלה מ-1,400 כובשי שערים, ונכבשו יותר מאשר 2,700 שערים ב-22 אליפויות העולם שהתקיימו עד למונדיאל 2022, שחקנים מודגשים הם שחקנים פעילים.<ref></ref> שערים שהובקעו בדו-קרב פנדלים אינם נספרים.

== מלך השערים ==
{| class="wikitable sortable" style="text-align: center;"
! דירוג
! שחקן
! נבחרת
! שערים
! הופעות
! יחס
! טורנירים
|-
|1
|align=right|מירוסלב קלוזה
|align=right|
|16
|24
|
|2002, 2006, 2010, 2014
|-
|2
|align=right|רונאלדו
|align=right|
|15
|19
|
|(1994), 1998, 2002, 2006
|-
|3
|align=right|גרד מילר
|align=right|
|14
|13
|
|1970, 1974
|-
|rowspan=2|4
|align=right|ז'יסט פונטיין
|align=right|
|13
|6
|
|1958
|-
|align=right|ליונל מסי
|align=right|
|13
|26
|
|2006, (2010), 2014 ,2018, 2022
|-
|rowspan=2|6
| align="right" |קיליאן אמבפה
| align="right" |
|12
|13
|0.92
|2018, 2022
|-
| align="right" |פלה
| align="right" |
|12
|14
|
|1958, 1962, 1966, 1970
|-
|rowspan=2|8
|align=right|שנדור קוצ'יש
|align=right|
|11
|5
|
|1954
|-
|align=right|יורגן קלינסמן
|align=right|
|11
|17
|
|1994, 1998, 1990
|-
|rowspan=6|10
|align=right|הלמוט ראן
|align=right|
|10
|10
|1.00
|1954, 1958
|-
|align=right|גבריאל בטיסטוטה
|align=right|
|10
|12
|
|1994, 1998, 2002
|-
|align=right|גארי ליניקר
|align=right|
|10
|12
|
|1986, 1990
|-
|align=right|תיאופילו קוביאס
|align=right|
|10
|13
|
| 1970, 1978, (1982)
|-
|align=right|תומאס מילר
|align=right|
|10
|16
|
| 2010, 2014, (2018), (2022)
|-
|align=right|גז'גוז' לאטו
|align=right|
|10
|20
|
|1974, 1978, 1982
|}

== מלך השערים לפי טורניר ==
{| class="wikitable"
|+
!שנה
!שחקנים
!שערים
!משחקים
|-
|1930
| גיז'רמו סטאבילה
|8
|4
|-
|1934
| אולדז'יך ניידלי
|5
|4
|-
|1938
| לאונידאס דה סילבה
|7
|4
|-
|1950
| אדמיר
|8
|6
|-
|1954
| שנדור קוצ'יש
|11
|5
|-
|1958
| ז'יסט פונטיין
|13
|6
|-
| rowspan="6" |1962
| פלוריאן אלברט
| rowspan="6" |4
|3
|-
| ולנטין קוזמיץ' איוואנוב
|4
|-
| גארינצ'ה
| rowspan="4" |6
|-
| דראז'ן ירקוביץ'
|-
| לאונל סאנצ'ס
|-
| ואוה
|-
|1966
| אאוזביו
|9
|6
|-
|1970
| גרד מילר
|10
|6
|-
|1974
| גז'גוז' לאטו
|7
|7
|-
|1978
| מריו קמפס
|6
|7
|-
|1982
| פאולו רוסי
|6
|7
|-
|1986
| גארי ליניקר
|6
|5
|-
|1990
| סלבטורה סקילאצ'י
|6
|7
|-
| rowspan="2" |1994
| אולג סלנקו
| rowspan="2" |6
|3
|-
| חריסטו סטויצ'קוב
|7
|-
|1998
| דאבור שוקר
|6
|7
|-
|2002
| רונאלדו
|8
|7
|-
|2006
| מירוסלב קלוזה
|5
|7
|-
| rowspan="4" |2010
| תומאס מילר
| rowspan="4" |5
|6
|-
| דייגו פורלאן
|7
|-
| וסלי סניידר
|7
|-
| דויד וייה
|7
|-
|2014
| חאמס רודריגס
|6
|5
|-
|2018
| הארי קיין
|6
|6
|-
|2022
| קיליאן אמבפה
|8
|6
|}

== ראו גם ==
* מלך שערי אליפות אירופה בכדורגל

== הערות שוליים ==

קטגוריה:גביע העולם בכדורגל
פסגת אונגל

פסגת אונגל או פסגת אונגאל (באנגלית: Ongal Peak; בבולגרית: връх Онгъл) היא פסגה תלולה, המכוסה בקרחונים ברכס לבסקי, בהרי טנגרה, באי ליווינגסטון שבאיי שטלנד הדרומיים, באנטארקטיקה.

הפסגה מתנשאת מעל עמק שיפקה, שמצפון - צפון-מערב לה, ומעל קרחון יורון ויובליו שמצפון - צפון-מזרח לה.

פסגת אונגל ממוקמת 520 מטרים צפונית לפסגת לבסקי;

1.76 קילומטרים דרומית-מזרחית לפסגת זוגרף;

650 מטרים דרומית לפסגת קומיני;

1.19 קילומטרים דרומית לפסגת רבדה;

ו-2.44 קילומטרים מערבית - דרום-מערבית מפסגת פלאנה.

גובהה של הפסגה 1,149 מטרים מעל פני הים.

== היסטוריה ==
=== גילוי ומיפוי הפסגה ===

הפסגה מופתה לראשונה ב-21 בדצמבר 2004 על ידי הבולגרי ליובומיר איבנוב ממחנה אקדמיה, במסגרת הסקר טופוגרפי הבולגרי Tangra 2004/05, ושוב בשנים 2005, 2009 ו-2017.

=== מקור השם ===

הפסגה נקראת על שם אזור אונגאל שהיה קיים באימפריה הבולגרית הראשונה, באזור דלתת הדנובה ומצפון לים השחור.
שם הפסגה אומץ רשמית ב-11 באפריל 2005.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

<gallery class="center">
Tangra-Mountains-location-map.png|מיקומם של הרי טנגרה באי ליווינגסטון באיי דרום שטלנד
Tangra-2004-5-Survey-Route.png|מסלול הסקר של טנגרה 2004/05 כולל פסגת אונגל
Livingston-Island-Map-2010-15.png|מפה טופוגרפית של האי ליווינגסטון ואי סמית'
</gallery>

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=134608 פסגת אונגל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=17892&feature_type_code=0&country_id=0&north=-45.0&south=-90.0&west=-180.0&east=180.0&radius=0.5&gazetteers=SCAR פסגת אונגל] באתר הגאזט האנטארקטי המשווה SCAR
* [https://copernix.io/#?where=-60.11750000000001,-62.658611,15&?query=&?map_type=hybrid תצלום לוויין של אזור הפסגה, תוך סימון אתרים נוספים באזור] באתר copernix
* [https://mapcarta.com/25605484 מפת אזור פסגת אונגל]
* [https://www.mountain-forecast.com/peaks/Ongal-Peak פסגת אונגל] באתר mountain-forecast
* [https://www.mountain-forecast.com/peaks/Ongal-Peak מזג אוויר נוכחי עדכני בפסגת אונגל]
** [https://www.mountain-forecast.com/peaks/Ongal-Peak תחזית מזג אוויר עדכנית ארוכת טווח עבור פסגת אונגל]
* [https://peakvisor.com/peak/ongal-peak.html תרשים הנוף הנשקף מפסגת אונגל] באתר peakvisor
* [https://peakery.com/ongal-peak-antarctica/ פסגת אונגל] באתר peakery (לרבות מרחקים לאתרים סמוכים)

== הערות שוליים ==

אונגל
אונגל
אונגל
לב (כבל)

מסלול הכבל, המקטע האדום הוא תת-ימי, הכחול יבשתי
לב (באנגלית: LEV) היא מערכת כבלי תקשורת תת-ימית בים התיכון המקשרת בין איטליה, קפריסין וישראל.

לכבל נקודות חיבור ב:
# מזארה, מחוז טראפני, סיציליה, איטליה
# ירוסקופוס שליד פאפוס, קפריסין
# תל אביב, ישראל

הכבל תוכנן להעביר נתונים בקצב של 20 ג'יגה-ביט לשנייה, בהתחלה בקצב 5 ג'יגה-ביט לשנייה. אורכו של הכבל 2,600 ק"מ. הוא החל לפעול במרץ 1999.

הכבל מורכב מכבל עם 2 זוגות סיבים אופטיים. הכבל משמש כיום בעיקר כגיבוי לכבל מד נאוטילוס החדש ובעל הקיבולת הגדולה יותר.

הכבל נקרא על שם גדעון לב, לשעבר מנכ"ל משרד התקשורת ומהוגי הפרויקט. בפרויקט היו שותפות בין היתר חברת בזק, טלקום איטליה, וסיטה הקפריסאית.

== הערות שוליים ==

קטגוריה:יחסי ישראל–קפריסין
קטגוריה:יחסי איטליה–ישראל
קטגוריה:כבלים תת-ימיים
קטגוריה:ישראל: טלקומוניקציה
מילים שקופות

מילים שקופות הוא סינגל מאת הזמרים הישראליים קובי אפללו ונופר סלמאן. הוא יצא לאור תחת הוצאת חברת הליקון ב-23 בדצמבר 2021 והגיע לראש המצעד העברי של מדיה פורסט ב-2 בינואר 2022.

== רקע ==

אפללו והפזמונאי אבי אוחיון כתבו את השיר יחדיו שלוש שנים לפני צאתו.<ref></ref> כשנופר סלמאן התארחה באחת מההופעות של קובי אפללו החליטו השניים לבצע את השיר כדואט משותף.<ref></ref> על ההחלטה לכלול את סלמאן בשיר סיפר אפללו: .

== וידאו קליפ ==
הווידאו קליפ יצא בצמוד לצאת השיר ובוים על ידי נועם גרשלר. בקליפ נראים אפפלו וסלמאן מבצעים את השיר באולפן הקלטות.

== מיקומי שיא ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:דואטים
קטגוריה:שירים בעברית
קטגוריה:שירי לפידים
קטגוריה:שירים שהופקו על ידי מתן דרור
קטגוריה:סינגלים שהגיעו למקום הראשון במצעד העברי של מדיה פורסט
יונה (כבל)

יונה הכבל התת-ימי של בזק בינלאומי הוא מערכת כבלי תקשורת תת-ימית בים התיכון המקשר בין תל אביב לבארי, איטליה. המערכת, שנמצאת בבעלות מלאה של חברת בזק, באורך 2,300 ק"מ.<ref></ref>

המערכת מוכנה לשירות מסחרי מאז ינואר 2012, ופועלת כיום באמצעות ערוצי 40G ויכולה לתמוך בערוצי 100G בעתיד, ובכך להגדיל הקיבולת של הכבל ליותר מ-12.8 טרה-ביט לשנייה (Tbit/s). המערכת מבוססת על ציוד תקשורת של חברת אלקטל-לוסנט.

ביוני 2017 דווח כי הכבל נפגע פעמיים בחודשים האחרונים, חברת בזק הכחישה כי מדובר בחבלות מכוונות.

== הערות שוליים ==

קטגוריה:יחסי איטליה–ישראל
קטגוריה:ישראל: טלקומוניקציה
קטגוריה:כבלים תת-ימיים
קמרון מולן

קמרון מולן (בצרפתית: Cameron Moulène; נולד ב-25 בנובמבר 1993) הוא שחקן אמריקאי-יהודי, יליד צרפת.<ref name=":0"></ref><ref name=":1"></ref> 

== ביוגרפיה ==
מולן נולד בפריז שבצרפת, אך היגר עם משפחתו ללוס אנג'לס, קליפורניה כשהיה בן שנתיים. אביו הוא צרפתי קתולי<ref name=":0" /><ref name=":1" /> ואמו היא אמריקאית ממשפחה יהודית שמוצאה מרוסיה.<ref name=":0" /><ref name=":1" />

מולן למד במכון לי סטרסברג לתיאטרון ולקולנוע ובאקדמיה המלכותית לאמנות הדרמה בלונדון. הוא גם למד במשך תקופה בבית הספר לכלכלה של לונדון.

== קריירה ==
מולן נבחר לגלם את אורלנדו במחזה "כטוב בעיניכם" בהפקה של בית ספר, ואז התעורר העניין שלו במשחק. הוא הופיע בתפקידים חוזרים בסדרות טלוויזיה בהן "לגדל את הופ",<ref></ref> "סודות ההתבגרות" ו"המנקה".<ref name="Cameron Moulene - TV.com"></ref>

בשנת 2014 נבחר מולן לגלם את וויל ארמסטרונג בסדרת הטלוויזיה קצרת הימים "Happyland".<ref></ref> לאחר ביטול הסדרה,<ref></ref> הוא לוהק לתפקיד בסדרת הטלוויזיה "מעמידות פנים", קומדיה נוספת של MTV.<ref></ref>

הוא שילק בתפקיד הראשי של ג'וש בנט בסדרת הרשת "Foursome", ששודרה ביוטיוב רד מ-2016 עד 2018.<ref name="Pop-Culturalist Chats with Cameron Moulène"></ref><ref></ref>

בשנת 2020, היה לו תפקיד חוזר במיני סדרה "המורה", לצד סיארה בראבו ואשלי צוקרמן. הסדרה שודרה בשירות ההזרמה הולו.<ref></ref>

== חיים אישיים ==
הוא דובר צרפתית, אנגלית וספרדית שוטפת, כמו גם מעט איטלקית ומלגשית.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2007
|On the Doll
|ג'רון הצעיר
|
|-
|2013
|Jackie
|פרנק סטרלינג
|
|-
|2018
|Haunting on Fraternity Row
|גרנט
|
|-
|2021
|גנבי כל העולם <small>(אנ')</small>
|דייוויד
|
|-
|TBA
|Notes
|פיט
|
|}

=== טלוויזיה ===
{| class="wikitable"
! שנה
! סדרה
! תפקיד
! הערות
|-
| 2008
| הגומל <small>(אנ')</small>
| צ'רלי מינץ
|2 פרקים
|-
| 2009
| סודות ההתבגרות
| מארק
|2 פרקים
|-
| 2010–2012
| לגדל את הופ
| ברט המתבגר
|13 פרקים
|-
| 2013
| לונגמייר <small>(אנ')</small>
| טרוי תאיר
|פרק: "Natural Order"
|-
| 2014
| Happyland
| וויל ארמסטרונג
| תפקיד ראשי; 8 פרקים
|-
| 2015
| מעמידות פנים
| וייד
|4 פרקים
|-
| 2016–2017
| Betch
| טרבור / אהרון
|סדרת רשת; 3 פרקים
|-
| 2016–2018
| Foursome
| ג'וש בנט
| סדרת רשת; 36 פרקים
|-
| 2017
| Dropping the Soap
| קני
|סדרת רשת; 2 פרקים
|-
|2018
|אהבה יומיומית
|ג'ק קרדוזה
|פרק: "Superstorm Sophie"
|-
| 2020
| המורה
| קודי דייוויס
|3 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:מהגרים מצרפת לארצות הברית
קטגוריה:אמריקאים ממוצא רוסי-יהודי
קטגוריה:בוגרי מכון לי סטרסברג לתיאטרון ולקולנוע
קטגוריה:בוגרי האקדמיה המלכותית לאמנות הדרמה
קטגוריה:אמריקאים שנולדו ב-1993